
Referat fra møtet i studieutvalget 28.09.05Referat fra møtet i studieutvalget 28.09.05

Til dagsorden:

Sak 64/05 ble fremlagt på møtet og foreslås behandlet til slutt.

Referatsak nr 7 og 8 ble fremlagt på møtet til orientering.

Sak 56/05
Referatsaker
1. Referat fra studieutvalgsmøte 31.08.05

2. E-post av 22.09.05 vedrørende endringer i program for pedagogisk forum

3. Brev av 21.09.05 fra Universitetsdirektøren vedrørende retningslinjer for opprettelsen av studieprogram og emner.

4. Brev av 08.09.05 fra Universitetsdirektøren vedrørende gjennomgang av universitetets internasjonale avtaler.

5. Brev av 01.09.05 fra Universitetsdirektøren vedrørende utkast til forskrift om egenbetaling  - intern høring

6. Brev av 13.09.05 fra Universitetsdirektøren vedrørende forslag til nasjonale retningslinjer for flere gradsvitnemål og for utskrift av eksamensdokumentasjon fra gruppe nedsatt av UHR.

7. Rapport av 06.09.05 fra nasjonalt referansepanel for masterstudiene i rettsvitenskap 

8. Notat av 26.09.05– orienteringsskriv vedrørende kontinuasjon og utsatt  prøve 

Muntlig :

Til referatsak nr 3:
Det er viktig å merke seg at det er fastsatt frister for opprettelse av nye studieplaner. Fag som skal starte opp i vårsemesteret må være ferdigbehandlet ved Fakultetet innen 1 oktober. Fag som skal starte opp i høstsemesteret må være ferdigbehandlet på Fakultetet innen 1 april. 

Til referatsak nr 4:
Brevet oversendes 5. avdelingsutvalget for gjennomgang og videre behandling

Til referatsak nr 7:
Referansepanelets funn går i all hovedsak ut på at det er godt samsvar i karaktersettingen ved de tre juridiske fakultetene i Norge.

Sak 57/05
Søknader om særplass og søknader om endret praksistidspunkt (DL 200505062-14)


Enstemmig vedtatt i møtet:


Søknad nr1-5 og  7-12, om særplass i Trondheim, Mo i Rana og Tromsø innvilges.

Søknad nr 11 om endret praksistidspunkt i Trondheim innvilges.

Søknad nr 8 om bestemt praksissted i Tromsø avlås. Begrunnelse: Studieutvalget kan ikke se at søkeren har tvingende grunner til å ha sin praksis på akkurat det omsøkte praksisstedet. Den grad av tilrettelegging søkeren hevder han har behov for, er ikke større enn at den vil kunne la seg gjøre også ved andre praksissteder. Fakultetet kan bistå om nødvendig.

Søknad n6   om særplass i Oslo innvilges

Søknad nr 13  om særplass i Oslo avslås. Begrunnelse: Særplass kan bare innvilges på grunnlag av tvingende sosiale, familiære eller helsemessige grunner, jf praksisreglementet § 4-3. Det er fast praksis at hensyn til søkerens økonomi ikke regnes som slik tvingende grunn som kan gi grunnlag for særplass. Heller ikke søkerens faktiske barnepass noen dager i uka av søskens barn er tilstrekkelig, - det faller utenfor ”omsorgsansvar for barn” som reglementet nevner som eksempel på en tvingende familiær grunn. 

Sak 58/05
Søknader om godkjenning av annen praksis ( DL 200505029-7)



Enstemmig vedtatt i møtet:

Alle fem søknadene om å få godkjent yrkespraksis som tilsvarende obligatorisk praksis innvilges. Det forutsettes at søkerne opplyser hvilken jurist som har / har hatt veilederansvaret. Praksisrapport må være godkjent senest en uke før skoleeksamen jf praksisreglementet § 1-3.

Sak 59/05
Studieprogramrapport for studieåret 2004/2005 ( DL 200504308-2)



Enstemmig vedtatt i møtet:

Studieutvalget godkjenner studieprogramrapporten for masterstudiet i rettsvitenskap studieåret 2004/2005, med de endringer som fremkom på møtet, jf vedlegg 1.

Sak 60/05
Budsjettinnspill for 2006 ( DL 200506130-1)



Enstemmig vedtatt i møtet:

Studieutvalget ber om en budsjettpott for budsjettåret 2006 på kr 200 000,- til kvalitetsforbedrende tiltak i studieprogrammet master i rettsvitenskap.
Sak 61/05
Måltall for masterstudiet i rettsvitenskap ( DL 200504308-3)



Enstemmig vedtatt i møtet:



Studieutvalget foreslår følgende måltall for masterstudiet i rettsvitenskap:

· 1 avdeling 100 plasser

· 2 avdeling 100 plasser

· 3 avdeling 90 plasser

· 4 avdeling 80 plasser

· 5 avdeling 70 plasser

Sak 62/05
Overgangsregler fra de juridiske fakultet ved UiO og UiB til UiTø

(DL 200506131-1)



Enstemmig vedtatt i møtet:



Studieutvalget anbefaler følgende overgangsregler for masterstudiet i rettsvitenskap:

Første og andre avdeling fra UiO og UiB gir fritak for første og andre avdeling ved UiTø

Første eller andre avdeling alene gir ingen fritak ved UiTø

Tredje avdeling fra UiO gir fritak for tilsvarende ved UiTø

Fjerde avdeling fra UiO gir fritak for tilsvarende ved UiTø

Tredje og fjerdeavdeling fra UiB gir fritak for tilsvarende ved UiTø

Tredje eller fjerde avdeling alene fra UiB gir ingen fritak ved UiTø

Sak 63/05
Forslag til endring i studieplan for spesialfag i rettshjelp ( DL 200505471-2)



Enstemmig vedtatt i møtet:

I. Det gjøres følgende endringer i Studieplanen for spesialfag i rettshjelp:


    Punkt 3 skal lyde: 




”3. Opptak.

Opptak til spesialfaget skjer etter søknad med søknadsfrist 20. juli. Fakultetet tilbyr to varianter av spesialfaget på henholdsvis 15 og 30 studiepoeng.  For begge varianter er det er en forutsetning for opptak at man er ansatt ved Jusshjelpa i Nord-Norge.

Før opptak til spesialfaget på 15 studiepoeng kreves at studentene har bestått 2. avdeling master eller 2. avdeling cand. jur. 

Før opptak til spesialfaget på 30 studiepoeng kreves det at studentene har hatt obligatorisk praksis og har bestått 4. avdeling master.

Begge varianter av spesialfaget vil inngå i den valgfrie delen på 4. avdeling cand. jur. og 5. avdeling master.”

     Punkt 4 skal lyde:

”4. Omfang.

Spesialfaget på 15 studiepoeng:

Faget går over tre semester og studentene skal i løpet av de to første semestrene arbeide i 40 % stilling og det siste semesteret i 20 % stilling ved Jusshjelpa. 

Spesialfaget på 30 studiepoeng:

Faget går over tre semester og studentene skal i løpet av de to første semestrene arbeide i 100 % stilling. I det tredje semesteret skal studentene arbeide deltid i 20 % stilling samtidig som de skriver masteroppgave på 5. avdeling.”

   Punkt 8 skal lyde:


”8. Faglig ansvarlig.


Det skal være en faglig ansvarlig for spesialfaget. Faglig ansvarlig oppnevnes av studieutvalget.


II.  Studieutvalget ber om at det i samråd med Jusshjelpa og faglig ansvarlig utarbeides et tillegg i studieplanens punkt 2 og 6 for 30 studiepoengsvarianten av faget. Sak om dette legges fram for SU i neste møte.


Endringen vedtakets del I trer i kraft straks.

Sak 64/05
Ordningen med klagesensur ved Universitetet i Tromsø


Forslag til vedtak:

I følge § 43 i eksamensforskriften ved Universitetet i Tromsø  skal en  klagekommisjon ikke få kjennskap til noen opplysninger om det sensurvedtaket det klages over, - den skal bare få  tilsendt oppgavetekst, eventuell sensorveiledning og kandidatens oppgavesvar. 

Dette er en ordning som strider mot forvaltningslovens klageregler hvoretter en klagekommisjon både skal gjøres kjent med den karakter det klages over, klagerens begrunnelse for klagen og eventuell begrunnelse fra sensorene i første runde, jf forvaltningslovens § 33 fjerde ledd første setning. 

Forvaltningslovens regler gjelder hvis ikke noe annet er bestemt i eller i medhold av lov, jf § 1. Når universitets- og høgskolelovens (uhl) § 5-3 (4) sier at det skal foretas ny sensurering, innebærer ikke det noe unntak fra forvaltningslovens regler, siden det også følger av forvaltningsloven at klageinstansen skal foretas en ny bedømmelse på fritt grunnlag, jf § 34.  Hvis det hadde vært meningen å gjøre unntak fra forvaltningsloven § 33, måtte det ha gått utvetydig fram av uhl., -  noe det ikke gjør. 

Fra klagerens side kan det synes å være en fordel at de nye sensorene foretar en ny bedømming uten kjennskap til den første.  Men erfaring viser at det da er langt større sjanse for at  klageren får karakteren endret i sin disfavør enn når vurderingstema for klagekommisjonen er om det er grunnlag for å fravike den første bedømmelsen. 

Studieutvalget viser for øvrig til den gjennomgang av juridiske og andre sider ved dette sakskomplekset som er gitt av Stian Ørbeck Sørheim i notat av 28.09.05, og kan i hovedsak slutte seg til hans argumentasjon og konklusjon. Etter vårt syn er det et særskilt argument at de juridiske fakultetene i Oslo og Bergen følger forvaltningslovens regler.

Studieutvalget mener altså at den ordning som foreskrives i eksamensforskriftens § 43 tredje avsnitt, andre setning både er ulovlig og uheldig, og ber fakultetstyret legge press på universitetet for å få endret forskriften å dette punkt. Det bør også vurderes om vårt fakultet skal følge forvaltningslovens regler uavhengig av hva universitetsstyret måtte komme til. 

Tromsø, 29.09.2005

